

	На основу члана  39. Закона о јавним предузећима (''Службени гласник РС'' , broj 15/16) и Одлуке о спровођењу јавног конкурса за избор директора Јавног предузећа ''Јединство'' Кладово, бр. 023-35/2018-I   од 02.112018. године,                 Привремени орган  општине Кладово, на седници одржаној 02.11.2018.године, оглашава

ЈАВНИ КОНКУРС
ЗА ИЗБОР ДИРЕКТОРА ЈАВНОГ ПРЕДУЗЕЋА
''ЈЕДИНСТВО'' КЛАДОВО

ПОДАЦИ О ЈАВНОМ ПРЕДУЗЕЋЕ:
	Јавно предузеће ''Јединство'' Кладово, ул. Дунавска бр. 15.
	Mатични број :  07213573
	Уписано код Агенције за привредне регистре, под бројем : БД. 26726/2005 од 27. jунa 2005.године
	ПИБ: 100696048
	Претежна делатност : 40300 – снабдевање паром и климатизација
	Пословање и рад Јавног предузећа ''Јединство'' Кладово уређују се Одлуком о изменама и допунама Одлуке о оснивању Јавног предузећа ''Јединство'' Кладово са Законом о јавним предузећима 023-3/2016-I od 23.08.2016.g. и Статутом Јавног предузећа ''Јединство'' Кладово број 3199 од  23.11.2016.године.

РАДНО МЕСТО И ПОСЛОВИ:
	Јавно предузеће заступа и представља директор.
Директор предузећа је овлашћен да у оквиру делатности предузећа, предузеће заступа, представља, закључи уговоре и да врши све правне радње неограничено.			
Директор, као заступник Јавног предузећа може дати другом лицу писмено пуномоћје за закључивање одређених врста уговора, као и за преузимање других правних радњи.
Директор Јавног предузећа може генералним и специјалним пуномоћјем пренети појединачна овлашћења за заступање на друге раднике или на лица изван Јавног предузећа.
У случају одсутности директора или његове спречености Јавно предузеће заступа и представља радник кога директор, уз сагласност Надзорног одбора, унапред за то овласти.
Јавно предузеће потписује директор, а у случају његове одсустности или спречености, лице из предходног става овог члана.
  Поред Директора, Јавно предузеће заступају и лица са одређеном функцијом, односно која
обављају одређене послове у јавном предузећу а по посебној Одлуци Надзорног одбора.
		Лица из става 1. и 2. овог члана уписују се у регистар као ли ца овлашћена за заступање Јавног предузећа.
		Ограничења  за заступање која имају лица из става 2. овог члана одређују се Одлуком Надзорног одбора.

УСЛОВИ ЗА ИМЕНОВАЊЕ ДИРЕКТОРА:

За директора Јавног предузећа ''Јединство'', може бити именовано лице које испуњава следеће услове:
	1) да је пунолетно и пословно способно;
	2) да има стечено високо образовање из области  економије, права, машинства, на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
	3) да има најмање пет година радног искуства на пословима за које се захтева високо образовање из тачке 2) овог члана;
	4) да има најмање три године радног искуства на пословима који су повезани са пословима Јавног предузећа ''Јединство'';
	5) да познаје област корпоративног управљања;
	6) да има радно искуство у организовању рада и вођењу послова;
	7) да није члан органа политичке странке, односно да му је одређено мировање у вршењу функције у органу политичке странке;
	8) да није осуђивано на казну затвора од најмање шест месеци;
	9) да му нису изречене мере безбедности у складу са законом којим се уређују кривична дела, и то:
	- обавезно психијатријско лечење и чување у здравственој установи;
	- обавезно психијатријско лечење на слободи;
	- обавезно лечење наркомана;
	- обавезно лечење алкохоличара;
	- забрана вршења позива, делатности и дужности.
	Услови за именовање директора из става 1. овог члана прописани су законом, а Статутом Јавног предузећа ''Јединство'' могу бити одређени и други услови које лице мора да испуни да би било именовано за директора предузећа.
                   	Учесници конкурса за именовање директора Јавног предузеће дужни су да уз пријаву на конкурс поднесу програм који намеравају да остваре у циљу развоја Јавног предузећа и повећања добити.

	Стручна оспособљеност, знања и вештине кандидата за именовање директора Јавног предузећа ''Јединство'' оцењују се увидом у податке из пријаве и доказе поднете уз пријаву на јавни конкурс, писаном и усменом провером, односно на други одговарајући начин сходно потребама  рада Јавног предузећа , у складу са законом којим се уређује правни положај јавних предузећа и Уредбом о мерилима за именовање директора Јавног предузећа (''Службени гласник РС'', 65/16).
	Директор се именује на период од четири године.  

МЕСТО РАДА:
	Кладово, Дунавска бр. 15.

РОК ЗА ПОДНОШЕЊЕ ПРИЈАВЕ:
	Рок за подношење пријаве је 30 дана и почиње да тече наредног дана од дана објављивања Јавног конкурса у ''Службеном гласнику Републике Србије''.
	Пријава на Јавни конкурс садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којима је кандидат радиo до подношења пријаве на Јавни конкурс и одговорности на тим пословима, пoдатке о стручном усавршавању, и податке о посебним областима знања.
Лице задужено за давање обавештења о Јавном конкурсу је Марица Скрлатовић, тел.019/801-450- лок.102
АДРЕСА НА КОЈУ СЕ ПОДНОСЕ ПРИЈАВЕ:
	Комисији за спровођење конкурса за избор директора, улица Краља Александра бр. 35 са назнаком '' за Јавни конкурс – за избор директора Јавног предузећа ''Јединство''Кладово''.

ДОКАЗИ КОЈИ СЕ ПРИЛАЖУ УЗ ПРИЈАВУ:
1. Извод из матичне књиге рођених,
2. Диплому о стеченом високом образовању
3. Исправе којима се доказује радно искуство (потврде и други акти из којих се доказује да има најмање пет година радног искуства на пословима за које се захтева високо образовање (тачка 3. Услова за именовање директора), односно да има најмање три године радног искуства на пословима који су повезани са пословима Јавног предузећа ''Јединство'' Кладово, као и да има радно искуство у организовању рада и вођењу послова (тачка 4. и 6. Услова за именовање директора),
4. Изјава дата под пуном материјалном и кривичном одговорношћу да лице није члан органа политичке странке, односно да му је одређено мировање у вршењу функције у органу политичке странке,
5. Потврда надлежног органа да лице није осуђивано на казну затвора од најмање шест месеци, и
6. Потврда надлежног органа да лицу, у складу са законом којим се уређују кривична дела, није изречена мера безбедности обавезно психијатријско лечење и чување у здравственој установи, обавезно психијатријско лечење на слободи, обавезно лечење наркомана, обавезно лечење алкохоличара и забрана вршења позива, делатности и дужности.
	Сви докази прилажу се у оригиналу или фотокопији која је оверена код надлежног органа.
                          Неблаговремене, неразумљиве и пријаве уз које нису приложени сви потребни докази, Комисија за спровођење конкурса за избор директора ће одбацити закључком против кога није допуштена посебна жалба.
	Јавни конкурс оглашава се у ''Службеном гласнику Републике Србије'', Службеном листу Општине Кладово, у дневном листу Данас као и на званичној интернет презентацији  општине Кладово.

Број: 023-36/2018- I
У Кладову, 02.11.2018.године

ПРИВРЕМЕНИ ОРГАН ОПШТИНЕ КЛАДОВО

                                                                                                  ПРЕДСЕДНИК

                                                                                                Милисав Ратопекић

